**KONKURS**

**Za finansijsku podršku obrazovanju romske, aškalijske i egipćanske zajednice nižih srednjih škola**

Projekat „Osnaživanje ranjivih zajednica na Kosovu kroz bolji i jednak pristup tržištu rada“, koji finansira Austrijska agencija za razvoj, ima za cilj da osnaži devojčice i dečake iz romske, aškalijske i egipćanske zajednice znanjem, kapacitetom, veštinama i mogućnostima za prelazak u odraslo doba, kao i dostojanstvenim i održivim radom.

U okviru ovog projekta i na osnovu Memoranduma o razumevanju između MONTI i organizacije Save the Children, sa ciljem ublažavanja socio-ekonomskih barijera, sprečavanja napuštanja škole i stvaranja mogućnosti za učenike iz romske, aškalijske i egipćanske zajednice da nastave školovanje, finansijska podrška će biti pružena za:

* **300 dece/učenika** iz romske, aškalijske i egipćanske zajednice, koji pohađaju nastavu (6-9 razreda) u jednoj od 13 nižih srednjih škola uključenih u projekat uz naknadu u iznosu od 600 evra po detetu, za školsku 2025-26. godinu.

Samo deca/učenici iz romske, aškalijske i egipćanske zajednice koji pohađaju jednu od 13 škola ciljanih projektom (videti spisak škola na kraju ovog dokumenta) i koji su u visokom riziku od napuštanja nižeg srednjeg obrazovanja zbog socio-ekonomskih teškoća imaju pravo da se prijave za ovu finansijsku podršku za obrazovanje.

**Kriterijumi i uslovi za prijavu:**

1. Dete/podnosilac zahteva mora biti državljanin Republike Kosovo.
2. Da bude član romske, aškalijske ili egipćanske zajednice.
3. Da bude upisan/a u jednu od osnovnih, ili nižih srednjih škola uključenih u projekat (videti spisak škola na kraju ovog dokumenta).
4. Roditelj/staratelj deteta/učenika mora imati aktivan lični bankovni račun u jednoj od banaka Republike Kosovo. (*Napomena: bankovni račun mora biti tekući i aktivan, štedni ili penzionerski računi se ne prihvataju.)*

**Prednost pri izboru za finansijsku podršku ima**:

1. Dete/ili njegova/njena porodica koja prima socijalnu pomoć.
2. Dete koje ima samo jednog roditelja ili zakonskog staratelja.
3. Deca koja žive u udaljenim i neravnopravnim, nepovoljno razvijenim područjima.
4. Prednost pri izboru imaće kandidati ženskog pola.

**Dokumenti potrebni za potvrdu ispunjenosti relevantnih kriterijuma i uslova:**

1. Kopija lične karte ili izvoda iz matične knjige rođenih deteta/podnosioca zahteva.
2. Lična izjava kojom se dokazuje etnička pripadnost deteta/podnosioca zahteva.
3. Potvrda iz škole kojom se potvrđuje registracija deteta/podnosioca zahteva.
4. Kopija dokumenta o bankovnom računu na ime roditelja/staratelja podnosioca zahteva.
5. Potvrda iz Centra za socijalni rad koja dokazuje da porodica/podnosilac zahteva/roditelj prima socijalnu pomoć.
6. Potvrda Centra za socijalni rad ili drugi relevantni dokument kojim se dokazuje porodična situacija deteta/podnosioca zahteva (u slučaju da dete ima samo jednog roditelja ili zakonskog staratelja).
7. Potvrda iz škole ili opštine kojom se potvrđuje mesto prebivališta roditelja/podnosioca zahteva.

**Konkurs će biti otvoren od 29.08.2025. do 21.09.2025.**

Učenici iz škola navedenih u nastavku koji pripadaju zajednicama Roma, Aškalija i Egipćana imaju pravo da se prijave na ovo takmičenje:

|  |  |
| --- | --- |
| **Opština** | **Niže srednje škole korisnice projekta** |
| Uroševac | 1. Ahmet Hoxha |
| 1. Naim Frashëri |
| Kosovo Polje | 1. Selman Riza |
| 1. Daut Bugujevci |
| Đakovica | 1. Yll Morina |
| 1. Zef Lush Marku |
| Mitrovica | 1. Andon Zako Çajupi |
| 1. Bedri Gjinaj |
| 1. Vlado Cetkovic |
| Peć | 1. Xhemajl Kada |
| 1. 7 Shtatori |
| Prizren | 1. Haziz Tola |
| 1. Mati Logoreci |

**1. Način apliciranja:**

Aplikacija će biti otvorena na onlajn platformi eKosova od **29.08.2025. do 21.09.2025. u: 24:00 časa.** Kandidat koji se prijavljuje za finansijsku podršku mora se najpre registrovati na onlajn platformi eKosova.

[Link za prijavu: za učenike nižih srednjih škola uključenih u projekat](https://rks-gov.net/415)

Za pomoć pri registraciji i aktiviranju vašeg eKosova naloga, kontaktirajte nas putem: Tel: 038 200 30 900; 0800 30 900 ili imejl: [ekosova@rks-gov.net](mailto:ekosova@rks-gov.net); ili na mejl: [samir.keric@rks-gov.net](mailto:samir.keric@rks-gov.net)

Link za apliciranje: [https://rks-gov.net/415](https://eu-central-1.protection.sophos.com?d=rks-gov.net&u=aHR0cHM6Ly9ya3MtZ292Lm5ldC80MTU=&i=NjQ2MzUwOGQ2M2Y1MjE2OTljYjM2NDc0&t=WWIvaGthcnBGSTBLMjBoNEJpR1BWUDNHQXNiK3lUVUg1MjlyNG9tOTl2Zz0=&h=9a4cf8d4414646bfa58440a3be66ff8e&s=AVNPUEhUT0NFTkNSWVBUSVbq3EN99CFRciGOL1KXYpld)

Za dodatna pojašnjenja o kriterijumima, obratite se: [arlinda.gashibajgora@savethechildren.org](mailto:arlinda.gashibajgora@savethechildren.org)

Nezadovoljni kandidati mogu podneti žalbu u roku od 5 dana od dana objavljivanja rezultata na web stranici MONTI.

Žalba se može podneti Komisiji za žalbe i podneske pri MONTI. Žalba mora biti obrazložena i uz nju mora biti priložena dokumentacija koja potkrepljuje žalbu. Odgovor na žalbu biće dat u roku od 30 dana od dana prijema.

Prema odluci Izborne komisije za finansijsku podršku, MONTI zajedno sa Save the Children donosi odluku za korisnike. Finansijska podrška za obrazovanje se pruža bez obaveze vraćanja sredstava. MONTI i Save the Children Kosova/o će pratiti pohađanje nastave učenika korisnika.

**Korisnicima finansijske pomoći, iznos od 600 evra će se isplatiti u dve rate: prva u iznosu od 300 evra na početku školske godine, a druga u iznosu od 300 evra pre početka drugog polugodišta školske godine, pod uslovom da je učenik redovno pohađao nastavu.**